Sofie Amalie Klougart (født 1987) er fotograf og billedkunstner.  Klougart blev født i 1987 og opvoksede på Mols. Hun er uddannet fotojournalist fra Danmarks Medie- og Journalisthøjskole i 2013 og arbejder som freelance fotograf og billedkunstner. Hun har blandt andre leveret fotografier til Dagbladet Information og The New York Times. Hun er derudover tilknyttet Grundtvigs Højskole som underviser i fotografi. Mens Klougart stadig var under uddannelse vandt hun en pris i konkurrencen Årets Pressefoto med en fotoserie fra Dansk Folkepartis sommergruppemøde. Hun vandt igen i 2012 i Åben Klasse med en fotoserie fra danske swingerklubber. Hun var desuden nomineret i 2014 i kategorien Reportage Danmark og igen i 2015 i kategorien Reportage Udland. Klougart har udstillet på Museet for Samtidskunst, i kunsthallen Fotografisk Center og på de censurerede udstillinger Kunstnernes Efterårsudstilling  i Den Frie Udstillingsbygning, og på Forårsudstillingen 2018 i Kunsthal Charlottenborg